Publication: Magyar Közlöny
Issue: MK-2010-43 (Year: 2010, Number: 43)
Era: contemporary
Section: elfogadásához – még inkább, mint az elsõ BÉK határozatban [154/2008. (XII. 17.) AB határozat, ABH 2008, 1203, 1239.]
Paragraph Index: 874

2. Megtagadhatja-e az anyakönyvvezetõ lelkiismereti okokból a bejegyzett élettársi kapcsolat létesítésében a közremûködését? A többségi határozat szerint „nincs alkotmányos ok arra, hogy a közhivatalt viselõ anyakönyvvezetõ pusztán az eléje járuló párok szexuális beállítottsága miatt megtagadhassa az állami elismerésben való közremûködést. Következésképpen (...) a jogalkotó nem tette kifejezetten lehetõvé az anyakönyvvezetõknek azt, hogy a BÉK létesítésének folyamatából – lelkiismereti és vallásszabadság jogára hivatkozással – kilépjen”. Az én álláspontom eltér ettõl az értelmezéstõl. Mindenekelõtt a miatt, mivel – a fentiekben írtak szerint – bizonyítva látom, hogy a szóban forgó eljárásokban az anyakönyvvezetõ nem csak pusztán regisztratív cselekményeket végez, hanem „ügyet” intéz. Más nézetet vallok azonban az alábbiak miatt is: Amennyiben a felek az állami elismerés iránti kérelmüket az állam képviselõje, az anyakönyvvezetõ elõtt bejelentik, akkor az államnak [illet ve az állam nevében az adott ille té kes államigazgatási hatóságnak – anyakönyvi kerületnek – lásd: At. 4. § (2) bekezdése: „aki elõtt a felek az ez irányú szándékukat bejelentik”] eljárási kötelezettsége keletkezik. Ez azonban nem jelenti azt, hogy a bejelentés kapcsán egy konkrét ügyintézõnek (anyakönyvvezetõnek) lenne eljárási kötelezettsége. Az államigazgatási szerv eljárási kötelezettsége tehát nem azonos az állam (az államigazgatási szerv) adott képviselõje eljárási kötelezettségével. Ennek az az indoka, hogy a közhatalmi szerv eljárásába vetett közbizalom megerõsítése, a pártatlanság követelménye – és nem pusztán a „pártatlanság látszata” – megköveteli, hogy a közhatalmi szerv (közvetve az állam) nevében eljáró képviselõ pártatlanságához (objektivitásához) kétség se férhessen. Ezt biztosítják az eljárásjogi kizárási okok. A közigazgatási hatóság képviselõje esetében az ügyintézõ kizárására vonatkozó eljárási szabályokat a Ket. abszolút és relatív kizárási okokra osztja. Abszolút kizárási ok, hogy az ügyintézõ: a) a saját vagy hozzátartozója ügyében nem járhat el [Ket. 42. § (1) bekezdése]; b) másodfokon nem járhat el, ha az elsõfokú eljárásban részt vett [Ket. 42. §

Source: https://magyarkozlony.hu/hivatalos-lapok/41a9e2435122119e8d48a11803d48851b217b29e/dokumentumok/f12068ab8142fc9057d2c8cc988623b166c23778/letoltes